**PIELIKUMS**

Limbažu novada domes

22.12.2022. sēdes lēmumam Nr.1266

(protokols Nr.18, 35.)

**Paziņojums**

**Par apbūvēta zemesgabala Ezera ielā 7, Tūjā, Liepupes pagastā,**

**Limbažu novadā, atsavināšanu**

Limbažu novada pašvaldībā 2022. gada 25. novembrī saņemts Jūsu apbūvēta zemesgabala atsavināšanas ierosinājums (reģ. ar Nr. 4.8.4/22/1540) par apbūvēta zemesgabala, kas atrodas Ezera ielā 7, Liepupē, Liepupes pagastā, Limbažu novadā, kadastra Nr. 6660 009 0007, zemes vienības kadastra apz. 6660 009 0007 (1,0610 ha platībā), nodošanu atsavināšanai.

Pamatojoties uz Limbažu novada domes (turpmāk tekstā – Dome) 2022. gada 22. decembra lēmumu Nr.1266 „Par pašvaldības nekustamā īpašuma – apbūvēta zemesgabala Ezera iela 7, Liepupē, Limbažu novadā nodošanu atsavināšanai, nosacītās cenas un atsavināšanas paziņojuma apstiprināšanu” (protokols Nr.18, 35.), Dome Jums piedāvā izmantot pirmpirkuma tiesības par šādu apbūvētu zemesgabalu:

**1. Vispārīgas ziņas par atsavināmo zemesgabalu:**

1.1. Nekustamā īpašuma adrese: Ezera iela 7, Liepupe, Liepupes pagasts, Limbažu novads.

1.2. Īpašuma kadastra Nr. 6660 009 0007, zemes vienības kadastra apz. 6660 009 0007 (1,0610 ha platībā).

**2. Zemesgabala cena:**

2.1. Zemesgabala pirkuma maksa noteikta EUR 8 700,00 (astoņi tūkstoši septiņi simti *euro*).

2.2. Pirmpirkuma tiesīgai personai viena mēneša laikā pēc paziņojuma saņemšanas dienas:

2.2.1. jāsniedz atbildi, norādot vēlamo samaksas veidu un termiņu norēķiniem par zemesgabalu. Ja persona kā samaksas veidu izvēlas zemesgabalu pirkt uz nomaksu, nomaksas termiņš nedrīkst būt lielāks par pieciem gadiem;

2.2.2. jāsamaksā visu pirkuma maksu četru mēnešu laikā no atsavināšanas paziņojuma saņemšanas dienas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībā pirkuma maksas samaksas apliecinošo dokumentu oriģinālu, vai

2.2.3. nomaksas pirkuma līguma gadījumā jāsamaksā avansu 10 procentu apmērā no pirkuma maksas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībai avansa maksājuma pirkuma maksas samaksas apliecinošo dokumentu oriģinālu.

2.3. Ja zemesgabalu tiek iegādāts uz nomaksu, tad par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

**3.** **Nododamās tiesības un pienākumi:**

3.1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.

3.2. Ievērot uz zemesgabalu gulstošos pienākumus, saistības un apgrūtinājumus.

**4. Pircēja darbības pēc šī paziņojuma saņemšanas:**

Lūdzam Jūs 1 **mēneša** laikā no šī atsavināšanas paziņojuma saņemšanas dienas iesniegt Domei apliecinājumu par vēlmi iegādāties zemesgabalu ar iepriekšminētajiem nosacījumiem un norādīt Jūsu vēlamo samaksas termiņu.

**5. Domes darbības pēc apliecinājuma saņemšanas:**

5.1. Pēc apliecinājuma saņemšanas Dome sagatavos pirkuma līguma projektu.

5.2. Ja četru mēnešu laikā no šī paziņojuma saņemšanas Domei neiesniegsiet apliecinājumu par vēlmi iegādāties zemesgabalu ar iepriekšminētajiem nosacījumiem, vai arī sniegsiet atbildi un lūgsiet noslēgt pirkuma līgumu pēc šajā paziņojumā norādītā termiņa, pašvaldības dome organizēs attiecīgā zemesgabala novērtēšanu tikai pēc tam, kad pirmpirkuma tiesīgā persona būs iemaksājusi avansu 10% apmērā no šajā paziņojumā norādītās pirkuma maksas.

5.3. Sagatavotais pirkuma līguma projekts un uzaicinājums noslēgt pirkuma līgumu tiks nosūtīts uz Jūsu norādīto adresi.

**6. Pirkuma līguma noslēgšanas kārtība:**

6.1. Pēc pirkuma līguma projekta un uzaicinājuma saņemšanas Jums divu nedēļu laikā jāsniedz Domei atbilde par pirkuma līguma noslēgšanu.

6.2. Pēc visu iepriekš minēto dokumentu iesniegšanas, Dome Jūs informēs par pirkuma līguma parakstīšanu.